**Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2016**

 Podľa § 18f, ods. 1, písmeno e, zákona č. 369/1990 Zb., o obecnom zriadení v znení neskorších zmien a doplnkov predkladám Obecnému zastupiteľstvu v Sihelnom Polročnú správu a vyhodnotenie plánu kontrolnej činnosti hlavného kontrolóra o výsledkoch kontrolnej činnosti za polrok 2016. Základom pre výkon kontrolnej činnosti v hodnotenom období bol polročný plán kontrolnej činnosti, ktorý bol predložený dňa 18. 12. 2015 na schválenie Obecnému zastupiteľstvu. Obecné zastupiteľstvo schválilo plán kontrolnej činnosti hlavného kontrolóra na obdobie I. polroka 2016 uznesením č. A/5. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni.

  **Rozsah kontrolnej činnosti bol zameraný na nasledovné oblasti: Kontrola pokladničnej hotovosti k 31. 12. 2015** Kontrolou zo dňa 18. 1. 2016 pokladničnej hotovosti v pokladni materskej škôlky, školskej jedálni, v príspevkovej organizácii, výberu dane, overovanie listín, matrika, rozhlas, rozpočtovej org. boli zostatky odvedené na účet, niektoré pokladne boli vynulované bločkami k 31. 12. 2015.

**Inventarizácia pokladne** Bola vykonaná inventarizácia pokladne dvakrát za polrok k 31. 3. a 30. 6. 2016, matriky, rozhlas, stavebný úrad dňa, výberu dane, hlavná a vedľajšia činnosť drobná prevádzka, rozpočtová organizácia, školská jedáleň, materská škôlka

**Kontrola vyúčtovania dotácií poskytnutých z rozpočtu obce v roku 2015**

Termín kontroly: marec 2016

Kontrolované obdobie: k 31. 12. 2015

Cieľ kontroly: Obecné zastupiteľstvo dňa 14. 12. 2007 č. E/1 v zmysle VZN schválilo pridelenie dotácií a príspevkovým organizáciám, združeniam a jednotlivcom na základe predložených projektov a žiadostí za predpokladu, že sa budú podieľať na podujatiach obce a zveľaďovaní podľa požiadaviek obce. Podľa VZN č. E/1 o poskytovaní dotácií z rozpočtu obce i dohody o poskytnutí dotácie sú organizácie a združenia povinné použiť dotáciu na požadovaný účel a zúčtovať ju obecnému úradu najneskôr do 31.11. 2015. Obecnému zastupiteľstvu bola predložená správa o kontrole výšky pridelených dotácií a príspevkov dňa 27. 5. 2016

**Kontrola stavu záväzkov a pohľadávok k 31. 12. 2015**

Termín kontroly: marec 2016

Kontrolované obdobie: k 31. 12. 2015

Cieľ kontroly:Predmetom vykonanej administratívnej kontroly bolo preverenie stavu pohľadávok a záväzkov obce ku dňu 31. 12. 2015.

Kontrolou bolo zistené: Obec Sihelné účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Evidencia a účtovanie pohľadávok je vykonávaná priebežne na ekonomickom oddelení Obecného úradu v Sihelnom na základe faktúr, zmlúv, predpisov nájomného, platobných výmerov. Úhrady pohľadávok sú priebežne sledované správcami pohľadávok a dlžníci sú upomínaní k splateniu svojho dlhu. Keďže k odstráneniu nedoplatkov nedošlo, alebo k rapídnemu zníženiu, doporučujem vypísať zoznam dlžníkov na obecnú stránku a obnoviť exekučné konanie, ktoré už bolo od roku 2012 do 2013. Pohľadávky za komunálny odpad a daňové pohľadávky podliehajú režimu podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a pri ich vymáhaní a riadi osobitnou právnou úpravou - zákonom SNR č. 563/2009 Z.z. o správe daní a poplatkov (daňový poriadok) v znení neskorších predpisov. Obecnému zastupiteľstvu bola predložená správa o kontrole stavu záväzkov a pohľadávok k 31. 12. 2015 dňa 27. 5. 2016

**Kontrola evidencie došlých faktúr v rozpočtovej org. k 31. 3. 2016**

Termín kontroly: od 1. 1. 2016 do 31. 3. 2016. Cieľom kontroly: bolo zistiť správnosť a úplnosť dokladovania dodávateľských faktúr k 31. 3. 2016 Kontrolou bolo zistené:doručené dodávateľské faktúry za vykonané práce a služby sú v podateľni označené pečiatkou „došlo“ (bez uvedenia čísla z centrálnej evidencie pošty, bez vyznačenia počtu príloh a podpisu zodpovedného zamestnanca), niektoré faktúry sú doručované od dodávateľov aj priamo ekonómke a sú označené starou pečiatkou „došlo“. Všetky dodávateľské faktúry z podateľne prevezme zodpovedná zamestnankyňa ekonomického oddelenia, ktorá prijaté faktúry zaeviduje do knihy došlých faktúr, vyznačí dátum prijatia a tiež poradové číslo z knihy došlých faktúr. Súčasne k jednotlivým faktúram priloží objednávku, vyplnený „krycí list“, dátum úhrady a „platobný poukaz“, na ktorých je podpis ekonómky, ale chýba podpis starostu, ktorý vykonal kontrolu finančnej operácie alebo jej časť. Faktúry a objednávky sú vystavené na internetovej stránke obce, ale s časovým posunom. Celkový počet zaevidovaných faktúr k 31. 3. 2016 je 81, v celkovej sume 43 730,76 €, z nich 3 boli platené v hotovosti cez pokladňu. Jedna faktúra je zaevidovaná 2x, ale uhradená je len jedna z nich. V kontrolovanom období nebolo zistené uhradenie poplatkov z omeškania uplatnených zo strany dodávateľských subjektov za oneskorené uhradenie faktúr. Obecnému zastupiteľstvu je predložená správa o kontrole evidencie došlých faktúr v rozpočtovej org. dňa 23. 9. 2016.

**Kontrola došlých a vydaných faktúr v príspevkovej org. k 30. 6. 2016**

Termín kontroly: od 1. 1. 2016 do 30. 6. 2016. Cieľom kontroly: bolo zistiť správnosť a úplnosť evidencie dokladovania dodávateľských a odberateľských faktúr v príspevkovej org. k 30. 6. 2016 Kontrolou bolo zistené:doručené dodávateľské faktúry za vykonané práce a služby sú doručované od dodávateľov priamo ekonómke príspevkovej org. a sú označené pečiatkou „došlo“. Všetky prijaté dodávateľské faktúry sú zaevidované do knihy došlých faktúr, vyznačí sa dátum prijatia a tiež poradové číslo z knihy došlých faktúr. Súčasne k jednotlivým faktúram je priložená „objednávka“, vyplnený „krycí list“, dátum úhrady a „platobný poukaz“, na ktorých je podpis ekonómky, štatutára, ktorý vykonal kontrolu finančnej operácie alebo jej časť. Faktúry a objednávky sú vystavené na internetovej stránke obce. Celkový počet zaevidovaných dodávateľských faktúr k 30. 6. 2016 je 16, v celkovej sume 4 588,96 €. V kontrolovanom období nebolo zistené uhradenie poplatkov z omeškania uplatnených zo strany dodávateľských subjektov za oneskorené uhradenie faktúr. Odberateľské faktúry za vykonané zemné práce a stroje, ktoré poskytuje príspevková org. vystavujú sa na základe záznamu o prevádzke stroja, ktorý bol poskytnutý obcou a vyúčtovanie je podľa poplatkov za služby poskytované obcou Sihelné, na ktorých sa uznieslo Obecné zastupiteľstvo zo dňa 29. 1. 2016 číslom uznesenie E/6. Následne sa zasielajú vystavené faktúry odberateľom. Celkový počet zaevidovaných odberateľských faktúr k 30. 6. 2016 je 143, v celkovej sume 7 534,38 €. Nevyplatené faktúry sú dve na sumu 145 € . Obecnému zastupiteľstvu je predložená správa o kontrole došlých a vydaných faktúr v príspevkovej org. dňa 23. 9. 2016

**Kontrola príjmov z prenajatých budov, bytov, priestorov** Kontrola bola zo dňa 15. 3. 2016 platenia a príjmov z prenajatých budov, bytov, nebytových priestorov. Kontrolné obdobie od 4. 1. 2016 do 15. 3. 2016 v príspevkovej org. obce Sihelné – Obecné služby. Obecnému zastupiteľstvu bola predložená správa, v ktorej boli zistení neplatiči za byty, nebytové priestory o kontrole príjmov dňa 18. 3. 2016

**Spracovanie štvrťročného prehľadu financií - 2x** bolo predložené na Obecnom zastupiteľstve dňa 18. 3. 2016 a 27. 5. 2016

 **Vypracovanie a predloženie správy o kontrolnej činnosti za II. polrok 2015,** bola predložená Obecnému zastupiteľstvu dňa 18. 3.2016

**Vypracovanie odborného stanoviska k záverečnému účtu obce za rok 2015** bolo predložené Obecnému zastupiteľstvu dňa 27. 5. 2016

 **Vypracovanie návrhu plánu kontrolnej činnosti kontrolórky na II. polrok 2016** bolo predložené na Obecnom zastupiteľstve dňa 27. 5. 2016

**Kontrola vybavovania sťažností, riešených obcou počas obdobia I. polroka 2016** Podľa Zákona č. 9/2010 Z. z. o sťažnostiach nebolo doručených v centrálnej evidencii za obdobie od januára do júna 2016 konkrétne písomné sťažnosti. Podnety vybavovania sťažnosti neboli na hlavného kontrolóra obce Sihelné.

V Sihelnom dňa 23. augusta 2016

 Bc. Anna Luscoňová hlavný kontrolór